Is jou boekie vol idees deurgelees? Jou kreatiewe lus geblus? Miskien het jy net 'n paar milliliter ordentlike liefdesdoepa nodig om jou sekslewe gesond te dokter. Wel, die inspuiting wat jy vandeesmaand saam met jou INTIEM gekry het, is beslis nie die eina-tipe nie!
Neem 'n glas vol toffie-likeur met ys en 'n koppie warm koffie (effens afgekoel) slaapkamer toe. Vra vir Manlief om op sy rug te lê en gee hom 'n stomende volbloedsoen op die mond. Hou skielik op. Trek nou die inspuiting vol van die koue toffie-likeur en spuit dit stadig in sy mond. Wanneer hy klaar gesluk het, soen hom verder en sodra sy bloeddruk styg, hou weer summier op. Trek die inspuiting vol warm koffie op en spuit dit in sy mond. Begin hom weer volstoom soen . . . Die koue en hitte verras hom met die onverwagse. Die feit dat jy dit so uitrek, skep afwagting en maak die eindresultaat vir hom net soveel lekkerder! Herhaal drie maal en moet dan nie weer ophou met soen nie.
Los die jellie in die water op. Voeg die lemmetjiesap en tequila by (en 'n druppel blou voedselkleursel vir die pret!). Meng goed. Haal die inspuiting uitmekaar, vul dit met die mengsel terwyl jy die punt toehou met jou vinger. Plaas die spuitgedeelte effens terug en draai die inspuit¬ing onderstebo in die vrieskas. Gebruik dit nou vir die speletjie. Voordat jy van 'n kledingstuk ontslae moet raak, kry eers 'n inspuiting!
Hierdie is maar net die begin… Wil jy 2019 die beste jaar nog vir jou, jou maat, jou huwelik en jou kinders maak? Ons nooi jou uit om saam met ons 'n pad te stap en van voor af jou maat en die rede hoekom jy met hom/haar getrou het te herondek.
Nie net kry jy toegang tot alles wat ons in 12 jaar geleer het nie, maar jy gaan toegang hê tot jou eie persoonlike huweliksmentor wat jou vrae gaan beantwoord!